продължи да бъде пускано на пазара и поставяно на борда на кораби на ЕС до 19 юни 2021 г.
 Член 3
 Регламент за изпълнение (ЕС) 2017/306 се отменя.
 Член 4
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 май 2018 година.
 За Комисията
 Председател
 Jean-Claude JUNCKER
 (1) ОВ L 257, 28.8.2014 г., стр. 146.
 (2) Регламент за изпълнение (ЕС) 2017/306 на Комисията от 6 февруари 2017 г. посочващ изискванията към проектирането, конструкцията и експлоатационните показатели, както и стандартите за изпитване на морско оборудване (ОВ L 48, 24.2.2017 г., стр. 1).
 ПРИЛОЖЕНИЕ
 Обща забележка: позоваванията на правилата на SOLAS се отнасят за разпоредбите на Международната конвенция за безопасност на човешкия живот на море, както е изменена.
 Списък на използваните съкращения
 A.1, изменение 1, касаещо стандартни документи, различни от документи на ММО.
 A.2, изменение 2, касаещо стандартни документи, различни от документи на ММО.
 AC, поправка за изменение, касаеща стандартни документи, различни от документи на ММО.
 CAT, категория радиолокационно оборудване, както е определена в раздел 1.3 от IEC 62388 (2007)
 Цирк., циркулярно писмо.
 COLREG, Международни правила за предотвратяване на сблъсквания по море.
 COMSAR, подкомитет на MMO по радиокомуникации и издирване и спасяване.
 EN, европейски стандарт.
 ETSI Европейски институт за стандарти в далекосъобщенията.
 FSS, Международен кодекс за системи за противопожарна безопасност.
 FTP, Международен кодекс за прилагане на процедури за пожарни изпитания.
 HSC, Международен кодекс за безопасност на бързоходни плавателни съдове.
 IBC, Международен кодекс за превоз на химикали в насипно състояние.
 ICAO, Международна организация за гражданско въздухоплаване.
 IEC, Международна електротехническа комисия.
 IGC, Международен кодекс за строежа и оборудването на кораби, превозващи втечнени газове в наливно състояние.
 ММО, Международна морска организация.
 ISO, Международна организация по стандартизация.
 ITU, Международен съюз по далекосъобщения.
 LSA, Спасително средство.
 MARPOL, Международна конвенция за предотвратяване на замърсяването от кораби.
 MED, Директива относно морското оборудване.
 MEPC, Комитет за защита на морската околна среда.
 MSC, Комитет за морска безопасност.
 NOx, азотни оксиди.
 O2/HC системи: кислородни, хидро-, въглеродни системи.
 SOLAS, Международна конвенция за безопасност на човешкия живот на море.
 SOx, серни оксиди.
 Прав., Правило.
 Рез., Резолюция.
 Забележки, приложими към цялото приложение
 а)
 Общи положения: в допълнение към специално посочените в настоящото приложение стандарти за изпитване изследването на типа (одобрението на типа) изисква спазване на приложимите изисквания на международните конвенции и съответните резолюции и циркулярни писма на ММО. Това съответствие е посочено в модулите за оценяване на съответствието в Директива 2014/90/ЕС.
 б)
 Колона 3: когато два комплекта стандарти за изпитване са разделени от „или“, всеки комплект отговаря на всички изисквания за изпитване, необходими, за да бъдат спазени стандартите за качество на ММО; по този начин изпитването по един от тези комплекти е достатъчно, за да се демонстрира спазването на изискванията на съответните международни инструменти. Обратно, когато са използвани други разделителни знаци (като запетая), се прилагат всички изброени стандарти.
 в)
 Колона 6: с цел да се вземат предвид сроковете в корабостроенето, в зависимост от характеристиките на